fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi nl fi fi fi fi fi es es en es fi fi
Näkökulma: Onko onnea olemassa? - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Teksti Janne Tarmio Tiistaina 28. heinäkuuta 2015
Ketä syytät, kun pallo hautautuu bunkkeriin? Kentänhoitajia, onnetarta vai itseäsi?
Mistä me puhumme, kun puhumme onnesta?
Eikä nyt ole kyse onnellisuudesta tai vaikkapa ilon tunteista, vaan hyvästä ja huonosta onnesta sellaisena kuin se arkikielessä näyttäytyy.
Sanakirjat määrittelevät onnen ”onnelliseksi sattumaksi”, ”kohtalon suopeudeksi” tai ”tuuriksi”. Tämä on sitä ”hyvää säkää”, jota itse kukin on joskus kokenut.
Englannin kielellä vastaan tulee sattuva kahtaalle aukeava määritelmä: ”the events or circumstances that operate for or against an individual”.
Hyvää onnea on se, että tietyt olosuhteet ja sattumukset tekevät työtä yksilön hyväksi. Huonoa puolestaan se, että olosuhteet tai yksittäiset sattumukset kääntyvät yksilöä vastaan.
Usein kuulee sanottavan, että ihminen on oman onnensa seppä. Tämä on terveellinen lähtökohta myös golfpelissä.
Ei ole huonoa onnea, jos vaikkapa rohkea yritys poikittaisen vesiesteen yli jää vaivaisesta paristakymmenestä sentistä kiinni. Useimmiten on kyse joko väärästä ratkaisusta, väärästä mailanvalinnasta tai teknisesti vaillinaisesta suorituksesta.
Entä jos pallo karheikossa painuu syvälle pitkän heinän sekaan? Siinä on yksinkertaisesti kyse syystä ja seurauksesta: painovoima saa pallon hakeutumaan lepoon. Pelaajan on turha yrittää syyttää huonoa onnea. Jos syyllinen välttämättä pitää etsiä, se on tietysti pallon karheikkoon lyönyt pelaaja itse.
Moni golfin harrastaja antaa mielenrauhansa järkkyä, kun onnetar tuntuu heittävän hiekkaa rattaisiin. Jos näin uhkaa käydä, tunteet on syytä työntää syrjään ja antaa järjen puhua.
Tunnemme useimmiten enemmän tai vähemmän ansainneemme onnekkaat pomput, kun taas epäedullisemmat käänteet tuntuvat helposti kohtuuttomilta. On vaikea suhtautua tapahtuneeseen pelkkinä tosiasioina. Rennon keskittyneen suorituksen näkökulmasta se olisi kuitenkin viisainta.
Kannattaa pitää mielessä Ralph Waldo Emersonin ajatelma: ”Heikot ihmiset uskovat onneen tai olosuhteisiin.Vahvat uskovat syihin ja seurauksiin.”
Olosuhteet tai yllättävät sattumukset voivat luonnollisesti kääntyä pelaajaa vastaan tai tehdä työtä hänen hyväkseen monellakin tavalla.
Kilpailun varhaiset lähtijät voivat esimerkiksi saada etua myöhemmin kentälle lähteneitä paremmasta säästä, tai päin vastoin. Arpa voi reikäpelikaaviossa tehdä työtä pelaajan hyväksi tai häntä vastaan. Tuulen suunnan äkillinen kääntyminen voi viedä pallon vesiesteeseen Augustan 12. reiällä, vaikka kaikki osuman hetkellä tuntui olevan kunnossa.
Onnea on se, jos pallo päätyy hyvään paikkaan, vaikka yritit jotain ihan muuta. Huonoa onnea se, että teknisesti moitteeton suoritus ei johda odotettuun lopputulokseen jonkin yllättävän ulkoisen seikan vaikutuksesta.
On huonoa onnea, jos pallo osuu ilmassa lentävään lintuun tai jos oikealle linjalle oikealla voimalla lyöty putti harhautuu suunnastaan tielle osuneen kovakuoriaisen vuoksi. Kaikeksi onneksi tuollaiset sattumukset ovat hyvin harvinaisia eikä sellaisten vuoksi kannata ryhtyä piehtaroimaan itsesäälissä. Parasta on keskittyä pitämään huolta niistä asioista, joihin kentällä itse voi vaikuttaa.
Golfin ja onnen yhteyteen törmää hieman yllättäen Nobel-palkitun Daniel Kahnemanin kiitetyssä kirjassa Thinking, Fast and Slow (2011). Siinä Kahneman käyttää huipputason golfkilpailua esimerkkinä lempiyhtälökseen nimeämälleen kaavalle
success = talent + luck
great success = a little more talent + a lot of luck
Kahnemanin mukaan poikeuksellisen hyvän tuloksen tehnyt pelaaja on siis paitsi pelannut taitavasti myös ollut huomattavan onnekas.
Tästä puolestaan seuraa, että seuraava kierros tulee tilastollisen todennäköisyyden mukaan sujumaan tuloksellisesti edellistä huonommin. On kyse niin sanotusta regressiosta kohti keskiarvoa.
Kahnemanin järkeilyyn tuntuu olevan sisään rakennettuna ajatus siitä, että pelaaja ei kierroksella ole oman onnensa seppä. Huipputulokset ovat yleensä tullakseen vain siinä tapauksessa, että olosuhteet ja yksittäiset sattumukset ovat pelaajan puolella.
Jos golfin harrastaja ostaa Kahnemanin ajatuksen nahkoineen karvoineen, on olemassa ilmeinen vaara, että pelaaja tuudittautuu jonkinlaisen kohtalonuskon varaan ja sortuu hakemaan selitystä epäonnistumiselle itsensä ulkopuolelta.
Useimmissa tapauksissa se merkitsee älyllistä epärehellisyyttä, syyn vierittämistä pois omilta hartioilta ”huonon onnen” kaltaisten tekosyiden varjolla.
Eikö pikemminkin voisi ajatella niin, että pelaaja menestyy silloin, kun hän onnistuu päivän olosuhteissa saamaan itsestään parhaan mahdollisen irti?
Yleensä todennäköisyys tuollaisen lopputuloksen saavuttamiseen on suurimmillaan silloin, kun pelaaja ei anna ”onnen” kaltaisten seikkojen kasvaa ylimääräiseksi rentoa suorittamista haittaavaksi painolastiksi.
Sitä paitsi menestys korreloi luonnollisesti myös pelaajan valmistautumisen kanssa. Ei ole sattumaa, että hyvin monen huippugolfarin suuhun on laitettu vastaanpanemattomat sanat:
”Mitä enemmän harjoittelen, sitä onnekkaampi olen.”
Patrick Reed on nyt henkeen ja vereen LIV Golfin mies, ja hän haastaa oikeuteen kaikki
Erikoiskilpailut ja iltagaala pitivät Audi Businessaamun Lucky Winners -tapahtuman tunnelman korkealla koko päivän ajan
Kylmä kevät viilensi golfintoa – golfareiden määrä laski ensimmäistä kertaa kolmeen vuoteen
Ex-toiminnanjohtaja korvaa SGK:lle ja FGMA:lle aiheuttamansa vahingot – ”Kaikkien kannalta paras ratkaisu”
Syksyn hauskin pelikokemus syntyy vasta auringonlaskun jälkeen
Season Golf Academyn toiminta päättyy – Valmentaja David Da Silvan mukaan suunnitelmat uudesta akatemiasta ovat jo pitkällä
”Liiketoiminta on vaikeutunut” – matkatoimisto Deturin ongelmat koskettavat golfmatkalaisiakin
Talviharjoittelun kasvanut suosio rohkaisi laittamaan oman golfhallin pystyyn – PeGo Garden aukeaa ensi vuoden alussa
Mitä ajatuksia herättää golfuran seitsemäs hole in one St. Andrewsissa? – “Onneksi oli holarivakuutus”
Valtava huumetakavarikko ruotsalaisella golfklubilla – toiminnanjohtajaa epäillään
Artikkelin kommentit (2 kpl)
28 heinäkuun, 2015 21:12
Oman onnen seppä on erittäin naivi ajatus. Fysikaalisessa mielessä maailmassa on paljon (todellakin aivan käsittämättömän paljon) vapausasteita joiden tilasta emme voi olla tietoisia. Ja vaikka voisimmekin, olisi aikakehityksen arviointi vielä aivan kertaluokan tehtävä. ”Onni” on näiden tuntemattomien muuttujien tila, jossa mahdollisista ”onnekkaasta” ja ”epäonnekkaasta” näiden vaikutuksesta seurasi se ”onnekas”. Hieman erilainen kaasun molekyylien tila hieman aiemmin hieman muualla, ja tuulenpuuska ei olisi pysäyttänytkään palloa esteeseen. Toki on sitten huonoja valintoja. Ne ovat niitä jotka jo alunperin ovat päätymässä epäonnekkaasti, mikäli ei tapahdu ihmeeseen verrattava ”onnen”kompensaatio näissä vapausasteissa. Ja kääntäen logiikan, samoin tietysti hyviä valintoja. Tulkitessaan Kahnemannia, kirjoittaja oikoo tarpeettomasti mutkia suoriksi. Yhtälöthän kertovat, että taito ja onni voivat kompensoida. Himputin taitava pelaaja ei tarvitse onnea, mutta kahdesta tasavahvasta onnekkaampi voittaa. Ellei kaikkia ympäristön tekijöitä, jotka tekivät hänestä sellaisen, pidetä ”onnena”.
Kirjaudu sisään vastataksesi Ilmoita asiaton viesti
29 heinäkuun, 2015 10:34
Osuin out-paaluun ja pallo jäi kentän puolelle(paalu on aika kapea joten kävi säkä ettei mennyt outtiin). Kerran kisoissa löin pallon metsään, kuului kova pamaus(osui puuhun), löin varapallon ja sama juttu. No pelipallo löytyi keskeltä väylää. Että semmoista.
Kirjaudu sisään vastataksesi Ilmoita asiaton viesti
Oma kommentti Peruuta vastaus
Välimäki avasi väkevästi Espanjassa, mutta manasi heikkoa puttaamistaan
“On järjestäjän vastuulla, että kisa tuntuu isommalta kuin normikierros” – hyvässä golftapahtumassa pelaaja on kuningas
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.